ପାନିଟୁମୁମାବ

ପାନିଟୁମୁମାବ (ଇଂରାଜୀ ଭାଷାରେ Panitumumab), ଭେକ୍ଟିବିକ୍ସ ଏହାର ବେପାର ନାମ, ହେଉଛି କଲୋରେକ୍ଟାଲ୍ କର୍କଟ ପାଇଁ ବ୍ୟବହୃତ ଏକ ଔଷଧ ଯାହା ଶରୀରର ଅନ୍ୟ ଅଂଶରେ ବ୍ୟାପିଥାଏ । ଏହା ଏକାକୀ ବ୍ୟବ‌ହୃତ ହୁଏ କିମ୍ବା ଅନ୍ୟାନ୍ୟ ଔଷଧ ସହିତ ସାଧାରଣ ଆରଏଏସ (RAS) ଜିନ୍ ଥିବା ଅର୍ବୁଦ ପାଇଁ  ବ୍ୟବହାର କରାଯାଇପାରେ । ଅନ୍ୟାନ୍ୟ ଚିକିତ୍ସା ବିଫଳ ହେଲେ ଏହା ବ୍ୟବହୃତ ହୁଏ । ଏହାକୁ ଧୀରେ ଧୀରେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ପେଟ ଯନ୍ତ୍ରଣା, ଥକାପଣ, ଜ୍ୱର, ରାସ, ଗଲୁ ଏବଂ ଶୁଷ୍କ ଚର୍ମ ହୋଇପାରେ । ଅନ୍ୟାନ୍ୟ ଚିନ୍ତା ମଧ୍ୟରେ ଫୁସ୍‌ଫୁସ୍ ଫାଇବ୍ରୋସିସ୍ ଅନୁର୍ବରତା ଏବଂ ସେପ୍ସିସ୍ ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର (EGFR)କୁ ସଂଲଗ୍ନ ତ‌ଥା ଅବରୋଧ କରେ ।

୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପାନିମୁଟୁମାବ ଅନୁମୋଦିତ ହୋଇଥିଲା । ଏହା ୨୦୦୭ରେ ୟୁରୋପରେ ସର୍ତ୍ତମୂଳକ ଭାବରେ ଅନୁମୋଦିତ ହୋଇଥିଲା ଏବଂ ୨୦୧୫ରେ ସମ୍ପୂର୍ଣ୍ଣ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତି ୪୦୦ ମିଗ୍ରା ପିଛା ୧୫୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୭୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ